Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 387/12/8807	Michalovce, 18.6.2012
EEČ : 2-66-0-2012

U Z N E S E N I E

Trestná vec:	obvinený XXXXX 
Prečin:	Ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Michalovce
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Podľa § 215 ods. 1 písm. d) Tr. poriadku, z dôvodu  § 9 ods. 1 písm. d) Tr. poriadku sa trestné stíhanie proti obvinenému XXXXX pre prečin ohrozenia pod vplyvom návykovej látky podľa § 289 ods. 1 Tr. zákona, na tom skutkovom základe, že dňa 19.05.2012 o 20.45 h, po predchádzajúcom požití alkoholických nápojov s hladinou 1,64 mg/l alkoholu v dychu, v Michalovciach po ulici XXXXX viedol osobné motorové vozidlo zn. Peugeot 206, EČ: XXXXX, kde bol zastavený a kontrolovaný policajnou hliadkou, z a s t a v u j e, pretože je trestné stíhanie neprípustné proti tomu, kto zomrel
lebo je trestné stíhanie neprípustné podľa § 9 odsek 1 písmeno d
Odôvodnenie:
Poverený príslušník PZ, Okresného dopravného inšpektorátu XXXXX, OR PZ XXXXX, uznesením sp. zn. ČVS: XXXXX z 19.05.2012, začal trestné stíhanie a súčasne vzniesol obvinenie XXXXX pre prečin ohrozenia pod vplyvom návykovej látky podľa § 289 ods. 1 Tr. zákona na vyššie uvedenom skutkovom základe.

	Poverený príslušník PZ predložil na Okresnú prokuratúru XXXXX vyšetrovací spis s návrhom na zastavenie trestného stíhania z dôvodu § 215 ods. 1 písm. d) Tr. poriadku, s poukazom na § 9 ods. 1 písm. d) Tr. poriadku, nakoľko obvinený XXXXX dňa 31.05.2012 zomrel. 

	Preskúmaním vyšetrovacieho spisu som zistil, že návrh povereného príslušníka PZ na zastavenie trestného stíhania je dôvodný. 

	Vykonaným dokazovaním je preukázané, že skutok, pre ktorý bolo začaté trestné stíhanie a vznesené obvinenie sa stal, tento je trestným činom a spáchal ho obvinený XXXXX.

	Obvinený XXXXX dňa 31.05.2012 zomrel. Jeho úmrtie dokladuje úmrtný list Matričného úradu obce XXXXX. 

	Podľa § 215 ods. 1 písm. d) Tr. poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 ods. 1 písm. d) Tr. poriadku trestné stíhanie nemožno začať  a ak už bolo začaté, nemožno v ňom pokračovať a má byť zastavené proti tomu, kto zomrel alebo bol vyhlásený za mŕtveho. 

	Vzhľadom na to, že obvinený XXXXX zomrel, bolo potrebné trestné stíhanie proti nemu podľa § 215 ods. 1 písm. d) Tr. poriadku, z dôvodu neprípustnosti trestného stíhania podľa § 9 ods. 1 písm. d) Tr. poriadku zastaviť
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Novák
prokurátor